АҞӘА, абҵара 18 - Sputnik. Абиткоин акриптовалиутатә биржа Binance аҿы ахәԥса ахаша ашьыжь ишьҭыҵит 18 нызқь доллар рҟынӡа. Ари аҩыза ашьҭыҵра азгәаҭан 2017 шықәса раахыс раԥхьаӡа акәны.
Абиржа Binance аҟны биткоин ахәԥса 8,6%, ихаланы иартәеит -18 010 доллар, егьырҭ абиржақәа рҿы 7,72% ихаланы иартәеит 17 960 доллар.
18 нызқь доллар абиткоин аԥсан ԥхынҷкәын 19 2017 шықәса рзы.
Аԥсны цәыббра 21 2020 шықәса рзы Аԥсны аминистрцәа реилазаара ақәҵарала иаԥыхын уаанӡатәи акриптовалиута аиуразы мап зыцәкыз азин. Аиҳабыра ирыдыркылеит ҩ-қәҵарак акриптавалиута аиура ҭышәынзыртәало. Урҭ инарықәыршәаны жьҭаара 21 инаркны Аԥсныҟа алагалара ҟалом амаинингтә хархәагақәа. Абҵара 7 иахымгакәа ари абизнес знапы алаку Аекономика аминистрраҿы уи азы аофициалтә шәҟәы роуроуп ареестр ишану арбаны.
Амаинерцәа рзы афымцалашара ахәԥса мааҭки бжаки ҟалоит. Абҵара 17 рзтәи апресс-конференциаҿы Аԥсны ахада Аслан Бжьаниа иазгәеиҭеит ақәҵараҿы ишарбо аҭагылазаааашьақәа ирҿырԥшны ари атариф ԥсаххар шалшо.
Бжьаниа иазгәеиҭеит амаининг азин аныҟамыз аамҭазы, 2019 шықәса анҵәамҭеи 2020 шықәса алагамҭеи рзы атәылахь ишҭагалаз 80 миллион мааҭ рыхә амаининг хархәагақәа.
Иара убас шәаԥхьар ҟалоит:
- Аекономика аминистрра ашәҟәынҵахьы 65 криптовалиутатә ферма ҭанагалеит
-
Аԥсны ауаажәларратә палата афымцамч ареформазы акомиссиа еиҿнакаауеит
-
Жьҭаара 21 раахыс ҩ-нызқь инареиҳаны амаининг хархәагақәа аҳәааҿы иааныркылахьеит